***Historien om Qiu Ju*** (kinesisk: 秋菊打官司; pinyin: *Qiū Jú dǎ guān sī*), er en kinesisk dramakomedie fra 1992 regissert av Zhang Yimou. Den er basert på en novelle av den kinesiske forfatteren Chen Yuanbin.

Filmen ble vist på filmfestivalen i Venezia, hvor den vant Gulløven. Den ble kåret til beste film, både ved Gullhanen og Hundred Flowers Awards.

Handling
--------

Qiu Ju er en fattig bonde som bor i en liten jordbruksklave sammen med ektemannen sin Qinglai. Hun er i siste trimester av svangerskapet. En dag står mannen hennes og snakker med Wang Shantang, lederen for samfunnet de bor i, men det oppstår en feil-kommunikasjon. Lederen føler seg fornærmet, og slår Qinglai og sparker ham så kraftig i lysken at Qinglai må oppsøke lege og være borte fra jobb. Qiu Ju går til det lokale politikontoret for å klage. Politimannen får landsby-sjefen til å betale 200 yuan til Qinglai. Men når Qiu Ju deretter går til sjefen, kaster han fornærmet pengene på bakken og nekter å be dem om unnskyldning.

Qiu Ju reiser deretter til provins-hovedstaden sammen med ektemannens yngre søster, Meizi. Tilfeldigvis finner de to kvinnene overnatting ved et billig hotell. De to kvinnene møter politimesteren for hele distriktet, og han lover dem at saken deres skal bli anmeldt. Den nye dommen fra distriktspolitiet er at denne gangen må landsby-sjefen betale dem 250 yuan. Men han nekter fremdeles å be om unnskyldning. Derfor reiser Qiu Ju tilbake til storbyen, og finner en advokat som kan ta saken videre i håp om å innføre en ny lov.

Men de bedømmer at saken allerede har blitt korrekt løst av distriktet, og derfor blir boten stående på 250 yuan. Qiu Ju er ulykkelig, men alt hun kan gjøre er å appellere til et enda høyere nivå. Som en del av denne etterforskningen kommer tjenestemenn til landsbyen, og Qiu Jus ektemann blir sendt gjennom røntgenstråling ved det lokale sykehuset. Det er nå midt på vinteren, og Qiu Ju går i fødsel. Hun føder snart en sunn og frisk gutt. Den lokale politimannen dukker opp for å fortelle Qiu Ju at røntgen-bildene har avslørt at mannen hennes pådro seg et brukket ribbein. Som et resultat har landsby-sjefen blitt arrestert, og sendt til fengsel på en femten dager lang dom.

Medvirkende
-----------

(utvalg)

* Gong Li: Qiu Ju
* Liu Peiqi: Wan Quinglai
* Yang Liuchun: Meizi
* Lei Quesheng: Wang Shatang
* Ge Zhijun Li

Referanser
----------

1. ↑   MyDramaList, mydramalist.com, besøkt 21. august 2022[Hentet fra Wikidata]
2. 1 2 3 4 5 6 7 8 9 10 11 12 13 14   Internet Movie Database, «Release info», besøkt 17. desember 2023[Hentet fra Wikidata]
3. 1 2 3   Internet Movie Database, «Awards», besøkt 17. desember 2023[Hentet fra Wikidata]
4. ↑  «Filmen på filmweb.no» **(norsk)**. Besøkt 6. januar 2016.
5. ↑  «The Story of Qiu Ju (1992) - Awards - IMDb» **(engelsk)**. Besøkt 17. desember 2023.

Eksterne lenker
---------------

* (en) *Historien om Qiu Ju* på Internet Movie Database Rediger på Wikidata

* (en) *Historien om Qiu Ju* på Hong Kong Movie Database Rediger på Wikidata

* (no) *Historien om Qiu Ju* hos Filmfront Rediger på Wikidata

* (sv) *Historien om Qiu Ju* i Svensk Filmdatabas Rediger på Wikidata

* (da) *Historien om Qiu Ju* i Danmark Nationale Filminstitut Rediger på Wikidata

* (en) *Historien om Qiu Ju* på AllMovie Rediger på Wikidata

* (fr) *Historien om Qiu Ju* på Allociné Rediger på Wikidata

* (nl) *Historien om Qiu Ju* på MovieMeter Rediger på Wikidata

* (en) *Historien om Qiu Ju* på Turner Classic Movies Rediger på Wikidata

* (en) *Historien om Qiu Ju* på Rotten Tomatoes Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica
 |